CELEX: 31982R1035
Language: el
Date: 1982-04-30 00:00:00
Title: Κανονισμός (EOK) αριθ. 1035/82 τού Συμβουλίου τής 30ής Απριλίου 1982 περί καθορισμού, γιά τήν περίοδο από 3 Μαΐου μέχρι 16 Μαΐου 1982, τής κατ αποκοπήν ενισχύσεως στήν παραγωγή καθώς καί τής τιμής στόχου στόν τομέα τών αποξηραμένων ζωοτροφών

Avis juridique important

|

31982R1035

Κανονισμός (EOK) αριθ. 1035/82 τού Συμβουλίου τής 30ής Απριλίου 1982 περί καθορισμού, γιά τήν περίοδο από 3 Μαΐου μέχρι 16 Μαΐου 1982, τής κατ αποκοπήν ενισχύσεως στήν παραγωγή καθώς καί τής τιμής στόχου στόν τομέα τών αποξηραμένων ζωοτροφών  

Επίσημη Εφημερίδα αριθ. L 118 της 01/05/1982 σ. 0080 - 0081

***** ΚΑΝΟΝΙΣΜΟΣ (ΕΟΚ) αριθ. 1035/82 ΤΟΥ ΣΥΜΒΟΥΛΙΟΥ  της 30ής Απριλίου 1982  περί καθορισμού, για την περίοδο από 3 Μαΐου μέχρι 16 Μαΐου 1982, της κατ' αποκοπήν ενισχύσεως στην παραγωγή καθώς και της τιμής στόχου στον τομέα των αποξηραμένων ζωοτροφών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978, περί κοινής οργανώσεως αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΟΚ) αριθ. 1782/81 (2), και ιδίως το άρθρο 3 παράγραφος 3, το άρθρο 4 παράγραφοι 1 και 3 και το άρθρο 5 παράγραφος 2,  την πρόταση της Επιτροπής,  τη γνώμη του Ευρωπαϊκού Κοινοβουλίου (3),  Εκτιμώντας:  ότι το άρθρο 3 του κανονισμού (ΕΟΚ) αριθ. 1117/78 προβλέπει ότι η κατ' αποκοπήν ενίσχυση στην παραγωγή των αποξηραμένων ζωοτροφών πρέπει να καθορίζεται κατά τρόπο ώστε να βελτιωθεί ο εφοδιασμός της Κοινότητος σε πρωτεϊνούχα προϊόντα·  ότι, σύμφωνα με το άρθρο 4 του ίδιου κανονισμού, πρέπει να καθορισθεί τιμή στόχου για ορισμένα προϊόντα του τομέα των αποξηραμένων ζωοτροφών σε δίκαιο επίπεδο για τους παραγωγούς· ότι η εν λόγω τιμή στόχου πρέπει να αναφέρεται σε έναν ποιοτικό τύπο αντιπροσωπευτικό της μέσης ποιότητας των αποξηραμένων ζωοτροφών που παράγονται στην Κοινότητα·  ότι, σύμφωνα με το άρθρο 5 παράγραφος 2 του κανονισμού (ΕΟΚ) αριθ. 1117/78, η συμπληρωματική ενίσχυση που προβλέπεται στην παράγραφο 1 του ίδιου άρθρου πρέπει να είναι ίση με το ποσοστό της διαφοράς μεταξύ της τιμής στόχου και της μέσης τιμής της διεθνούς αγοράς των εν λόγω προϊόντων· ότι πρέπει, λαμβανομένων υπόψη των χαρακτηριστικών της εν λόγω αγοράς, να καθορισθεί το ποσοστό αυτό σε 80 % για τα προϊόντα που αναφέρονται στο άρθρο 1 σημείο β πρώτη περίπτωση και σημείο γ του κανονισμού (ΕΟΚ) αριθ. 1117/78, και σε 45 % για τα προϊόντα που αναφέρονται στο άρθρο 1 σημείο β δεύτερη περίπτωση του ίδιου κανονισμού·  ότι στο άρθρο 104 της πράξεως προσχωρήσεως του 1979 έχουν ορισθεί τα κριτήρια για τον καθορισμό της κατ' αποκοπήν ενισχύσεως και της τιμής στόχου, που εφαρμόζονται στην Ελλάδα·  ότι με τον κανονισμό (ΕΟΚ) αριθ. 935/82 (4) καθορίστηκε η ενίσχυση στην παραγωγή και η τιμή στόχου για εκείνες τις αποξηραμένες ζωοτροφές για τις οποίες η περίοδος εμπορίας έληξε στις 31 Μαρτίου 1982, για την περίοδο από 26 Απριλίου μέχρι 2 Μαΐου 1982· ότι, λόγω της καθυστερήσεως του καθορισμού των τιμών της περιόδου εμπορίας, πρέπει να εξακολουθήσουν να ισχύουν για την περίοδο από 3 Μαΐου μέχρι 16 Μαΐου 1982 τα ποσά που καθορίστηκαν με τον προαναφερόμενο κανονισμό,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από 3 Μαΐου μέχρι 16 Μαΐου 1982, το ποσό της κατ' αποκοπήν ενισχύσεως στην παραγωγή, που προβλέπεται στο άρθρο 3 του κανονισμού (ΕΟΚ) αριθ. 1117/78, καθορίζεται σε 7,03 ECU ανά τόνο για τα προϊόντα που αναφέρονται στο άρθρο 1 σημεία β και γ του εν λόγω κανονισμού.  Άρθρο 2  Από 3 Μαΐου μέχρι 16 Μαΐου 1982, η τιμή στόχου για τα προϊόντα που αναφέρονται στο άρθρο 1 σημείο β πρώτη περίπτωση του κανονισμού (ΕΟΚ) αριθ. 1117/78 καθορίζεται:  - για την Ελλάδα, σε 142,72 ECU ανά τόνο,  - για τα άλλα Κράτη μέλη, σε 148,08 ECU ανά τόνο.  Η τιμή αυτή αναφέρεται σε προϊόν:  - περιεκτικότητος σε υγρασία 11 %,  - περιεκτικότητος σε ολικές ακατέργαστες πρωτεΐνες, σε σχέση με την ξηρά ύλη, 18 %.  Άρθρο 3  Από 3 Μαΐου μέχρι 16 Μαΐου 1982, τα ποσοστά που πρέπει να ληφθούν υπόψη για τον υπολογισμό της συμπληρωματικής ενισχύσεως που προβλέπεται στο αρθρο 5 του κανονισμού (ΕΟΚ) αριθ. 1117/78 καθορίζονται:  - σε 80 % για τα προϊόντα που αναφέρονται στο άρθρο 1 σημείο β πρώτη περίπτωση και σημείο γ του εν λόγω κανονισμού,  - σε 45 % για τα προϊόντα που αναφέρονται στο άρθρο 1 σημείο β δεύτερη περίπτωση του εν λόγω κανονισμού.  Άρθρο 4  Ο παρών κανονισμός αρχίζει να ισχύει στις 3 Μαΐου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 30 Απριλίου 1982.  Για το Συμβούλιο  Ο Πρόεδρος  P. de KEERSMAEKER  (1) ΕΕ αριθ. L 142 της 30. 5. 1978, σ. 1.  (2) ΕΕ αριθ. L 176 της 1. 7. 1981, σ. 9.  (3) ΕΕ αριθ. C 104 της 26. 4. 1982, σ. 25.  (4) ΕΕ αριθ. L 111 της 24. 4. 1982, σ. 5.